**Sporta programmas tagad arī Latvijas Universitātē!**

Sākot ar 2019./2020.m.g. Latvijas Universitāte uzņems studentus trīs jaunās studiju programmās.

**Pirmā līmeņa profesionālas augstākās izglītības studiju programma - ''Sporta treneris''**

IEGŪSTAMĀ KVALIFIKĀCIJA: Sporta treneris

STUDIJU PROGRAMMAS FORMA: PLK (pilna laika klātiene) vai NLN (nepilna laika neklātiene)

STUDIJU PROGRAMMAS ILGUMS: PLK - 4 semestri (2gadi), NLN – 5 semestri (2,3 gadi)

Programmu īsteno Rīgā un sekojošās LU filiālēs:

• Alūksnē, Pils iela 21, Alūksne, LV-4301;

• Cēsīs, Lielā Katrīnas iela 2, Cēsu novads, LV-4101;

• Madonā, Valdemāra bulvāris 6, Madonas novads, LV – 4801;

• Kuldīgā, Kalna iela 19, Kuldīgas novads, LV-3301.

• Tukums, Pils iela 14, Tukuma novads, LV – 3101

STUDIJU VALODA: Latviešu

ANOTĀCJA: Unikāla studiju programma Latvijas mērogā, jo piedāvā specializētu apmācību basketbola un futbola speciālistiem. Sadarbībā ar sporta veidu federācijām tiks nodrošināti starptautiski vieslektori.

Programmas mērķis ir nodrošināt iespēju studentiem iegūt basketbola un futbola sporta trenera darbam nepieciešamās zināšanas, prasmes, kompetenci ar sporta trenera kvalifikāciju atbilstīgi nacionālā un starptautiskā mērogā izvirzītām profesionālās kompetences prasībām. Pēc programmas beigšanas studenti spēs formulēt un analizēt praktiskās problēmas sporta trenera darbā, iegūt nepieciešamo informāciju un, ievērojot profesionālās ētikas pamatprasības, izmantot to skaidri definētu problēmu risināšanai sporta treniņu plānošanā, organizēšanā un novērtēšanā, kā arī spēs plānot, organizēt, vadīt un izvērtēt treniņu procesu noteiktā sporta veidā (basketbolā un futbolā), pielietojot atbilstošas metodes un ņemot vērā mērķgrupas individuālās vajadzības un spējas sporta treniņu procesā.

APGŪSTAMIE PRIEKŠMETI

Sporta pedagoģija

Cilvēka anatomija un fizioloģija

Fizisko aktivitāšu un slodzes pamati

Sporta treniņu metodika un modelēšana

Lietišķās tehnoloģijas sporta treneriem

Sporta veida tiesneši un to darbība

Ievads sporta tiesībās u.c.

Sporta psiholoģija

Sporta pārvaldība un pasākumu organizēšana

Sports un uzturs

Sporta spēles

Sporta veida fitness

DARBA IESPĒJAS: Studiju programmas “Sporta treneris” absolventi var turpināt studijas profesionālajās bakalaura sporta studiju programmās LU, Latvijā un pasaulē. Pirmā līmeņa profesionālās augstākās izglītības programmas „Sporta treneris” absolventiem ir plašas iespējas strādāt sporta klubos, biedrībās, sporta skolās.

UZŅEMŠANAS NOTEIKUMI: Vidējā izglītība\*

BUDŽETA VIETAS: NAV

STUDIJU MAKSA: PLK – 1800 EUR gadā, NLN – 1500 EUR gadā, FILIĀLĒS – NLN – 1200 EUR gadā

Plašākā info:

<https://www.lu.lv/lv/nc/studijas/studiju-celvedis/programmu-un-kursu-katalogi/programmu-mekletajs/?tx_lustudycatalogue_pi1%5Bprogram%5D=204JN&tx_lustudycatalogue_pi1%5Baction%5D=detail&tx_lustudycatalogue_pi1%5Bcontroller%5D=Course&cHash=e80cc530d51c0b04d>

**Bakalaura studiju programma - ''Sports, tehnoloģijas un sabiedrības veselība''**

IEGŪSTAMAIS GRĀDS: Sociālo zinātņu bakalaura grāds sporta zinātnē

STUDIJU PROGRAMMAS FORMA: PLK (pilna laika klātiene)

STUDIJU PROGRAMMAS ILGUMS: PLK 6 semestri (3 gadi)

STUDIJU VALODA: latviešu

ANOTĀCIJA: Programma piedāvā starpdisciplināras sporta zinātnes studijas, ko veido trīs aktuāli studiju bloki - *sporta jomas studiju kursi,* kas sniedz pamata un specializētas zināšanas sporta nozarē; - *tehnoloģiju studiju kursi un caurviju tēmas*, kas saistītas ar tehnoloģiju izmantošanu sporta pētniecībā, sporta industrijā, ikdienas aktivitāšu un profesionālā sporta slodzes datu ieguvē un analīzē, un monitoringā; - *sabiedrības veselības studiju kursi un caurviju tēmas*, kas koncentrējas uz sociālekonomiskajiem aspektiem, ietekmē sabiedrības dzīves kvalitāti, sportiskos sasniegumus un veselību plašākā kontekstā. Programma izstrādāta ciešā sadarbībā ar darba devējiem un nozares pārstāvjiem, kas tiks iesaistīti arī programmas īstenošanā un tās saturs ir unikāls visā Baltijā.

APGŪSTAMIE PRIEKŠMETI:

Sporta politika

Sporta pārvaldība un pasākumu organizēšana

Sporta treniņu metodika un modelēšana

Kustību somatiskā un funkcionālā novērtēšana

Sporta slodžu un ekstremālu situāciju fizioloģija

Sporta psiholoģija

Lietišķās tehnoloģijas sportā

Uzņēmējdarbības pamati

Sporta spēles

Cilvēka faktors un jaunās tehnoloģijas

Mūsdienu sabiedrības veselība

DARBA IESPĒJAS: Programmas beidzēji var strādāt kā darbinieki sporta izglītības iestādēs un organizācijās gan starptautiskā, gan valsts un pašvaldību līmenī; kā datu analītiķi sporta un fizisko darbaspēju noteikšanas laboratorijās, veselības centros, kas veic slodžu testus un ar to saistītus mērījumus; sabiedrības veselības, sporta administrācijas un politikas jomā kā sporta metodiķi, plānotāji, vadošie darbinieki; profilakses centros, gerontoloģijas centros, pašvaldību un valsts sporta pārvaldēs kā konsultanti; kā arī individuālo un komandas treniņu programmu konsultēšanā, izstrādē un plānošanā kā tehniskie analītiķi (video skautinga tehnoloģijas, digitālā video rediģēšana, dažādas tehnoloģijas mērījumu veikšanai, fiksēšanai).

UZŅEMŠANAS NOTEIKUMI: Vidējā izglītība

BUDŽETA VIETAS – 5

MAKSAS VIETAS - 50

STUDIJU MAKSA: PLK - 2000 EUR gadā

Plašāka info:

<https://www.lu.lv/lv/nc/studijas/studiju-celvedis/programmu-un-kursu-katalogi/programmu-mekletajs/?tx_lustudycatalogue_pi1%5Bprogram%5D=204JU&tx_lustudycatalogue_pi1%5Baction%5D=detail&tx_lustudycatalogue_pi1%5Bcontroller%5D=Course&cHash=396b7c5960b1571f9>

**Maģistra studiju programma – ‘’Sporta zinātne’’**

IEGŪSTAMAIS GRĀDS: Maģistra grāds Veselības un sporta zinātnēs

STUDIJU PROGRAMMAS FORMA: PLK (pilna laika klātiene)

STUDIJU PROGRAMMAS ILGUMS: PLK – 4 semestri (2 gadi)

STUDIJU VALODA: Latviešu, angļu

ANOTĀCIJA: Programmas unikalitāti Latvijā pamato tās starpdisciplinaritāte, jo tās realizācijā tiek iesaistītas vairākas zinātņu nozaru grupas – medicīnas un dzīvības zinātņu, sociālo un tiesību zinātņu, kā arī eksakto zinātņu nozaru grupas. Studējošajiem ir iespēja pētīt, analizēt un attīstīt labvēlīgos sporta un fizisko aktivitāšu aspektus – fiziskos, garīgos, emocionālos un sociālos, kas uzlabo veselību un dzīves kvalitāti visiem indivīdiem, no bērniem un jauniešiem līdz senioriem, no pacientiem ar nopietnām patoloģijām līdz profesionāliem augsto sasniegumu sporta atlētiem, sekmējot pētījumos balstītu starpdisciplināru zināšanu pārnesi uz sabiedrībā aktuālām sporta zinātnes tēmām. Programma piedāvā trīs iespējamās specializācijas jomas, no kurām izvēlēties: biomehānika un neirozinātne, sporta slodžu fizioloģija un bioķīmija, sporta psiholoģija un sabiedrības veselība.

APGŪSTAMIE PRIEKŠMETI

|  |  |
| --- | --- |
| Sporta slodžu bioloģija  Cilvēka kustību biomehānika  Kardiorespiratoro funkciju pētījumu metodes  Personības un diferenciālā psiholoģija sportā  Vizuālā uztvere: metodoloģijas un pieejas  Psihisko funkciju novērtēšanas metodes  Attīstības psiholoģija  Personāla attīstīšanas metodes  Veselības psiholoģija | Kustību vadības sistēmas  Adaptācija izturības un pretestības slodzēm  Treniņa procesa periodizācija un monitorēšana  Sporta medicīna  Epidemioloģija  Inovatīvās darbības pamatprasmes  3D vizualizācijas risinājumi treniņu slodžu modelēšanā |

DARBA IESPĒJAS

Absolventi var strādāt sporta slodžu pētniecības un medicīnas centros, sporta aģentūrās un biedrībās, sporta veidu federācijās, sporta medicīniskās rehabilitācijas centros, sporta augstskolās; kā kvalificēti speciālisti strādāt sadarbībā ar citu nozaru speciālistiem: pārtikas tehnologiem (jaunu funkcionālu pārtikas produktu izveide), ar inženieriem (jaunas mērierīces), speciālistiem datorzinātnēs (iegūto sensoru, virtuālās realitātes modelēšana) u.c.

UZŅEMŠANAS NOTEIKUMI : bakalaura grāds vai augstākā profesionālā izglītība ar tiesībām studēt maģistrantūrā

BUDŽETA VIETA

STUDIJU MAKSA: PLK - 2500